Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: a 255/2000. (XII. 25.) Korm. rendelethez
Paragraph Index: 877

d) A kiadások és bevételek elszámolása A Kincstár forint számlavezető rendszeréből, a feladatfinanszírozási, illetve egyéb céljellegű számláról kapott számlakivonat alapján kell a fejezet Költségvetési Osztályának egyidejűleg a bevételeket és kiadásokat költségvetési bevételként és kiadásként elszámolni. Amennyiben az EU támogatásból forintban történik a kifizetés, a devizaszámláról a feladatfinanszírozási, illetve egyéb céljellegű számlára pénzforgalmilag is megtörténik az átutalás a kifizetéshez szükséges összegben. A jogosult 2000/131. szám a feladatfinanszírozási, illetve egyéb céljellegű számláról kapja meg követelését. Ebben az esetben a devizaszámláról érkező bevételnek minősülő összeg és a teljesített kiadás között időben eltérés mutatkozhat. Amennyiben a devizaszámláról közvetlenül devizában történik a kifizetés, a Kincstár Devizaműveletek Osztálya pénzforgalom nélküli feladást készít a Programfinanszírozási Főosztály részére annak érdekében, hogy a Kincstár forint számlavezető rendszerében megjelenjen a költségvetési bevételek és kiadások teljesülése. A feladatfinanszírozási, illetve egyéb céljellegű számláról kapott számlakivonat vonatkozó része alapján kell a fejezet Költségvetési Osztályának könyvelnie. Ebben az esetben a feladatfinanszírozási, illetve egyéb céljellegű számlán a bevétel és a kiadás — pénzforgalom nélküli — teljesülése azonos időpontban történik. A Devizaműveletek Osztálya feladást készít továbbá az MNB által a devizaszámla terhére felszámított jutalékokról és költségekről is. A PHARE programok esetében a feladatfinanszírozási számla forgalmáról kibocsátott számlakivonat — pénzforgalom nélküli tételként — tartalmazza a programokhoz kapcsolódóan a devizaszámláról lehívott banki jutalékokat, egyéb felmerült költségeket is. E tételeket is a feladatfinanszírozási számláról kapott számlakivonat alapján kell a fejezet Költségvetési Osztályának könyvelni a pénzügyi szolgáltatások teljesítésének

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes